## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2018. október 30-ai ülésére)

**TÁRGY:2018. évi közbeszerzési terv módosítása**

A közbeszerzésekről szóló 2015. évi CXLIII. törvény (továbbiakban: Kbtv.) 42.§ (1) bekezdésében foglaltak szerint az önkormányzat, mint ajánlatkérő a költségvetési év elején, legkésőbb március 31. napjáig éves összesített közbeszerzési tervet (továbbiakban: közbeszerzési terv) köteles készíteni az adott évre tervezett közbeszerzéseikről.

A Képviselő-testület a 26/2018. ( II.27) Kt. határozattal fenti kötelezettségének eleget tett.

A 2018. évi közbeszerzési terv tartalmazza:

* a TOP-4.2.1-15.-BK1-2016-00010 azonosítószámú „A szociális étkeztetés, valamint a család-és gyermekjóléti szolgálat infrastrukturális fejlesztése Csengődön” című
* a TOP-3.2.1-15.-BK1-2016-00037. azonosítószámú „Önkormányzati épületek energetikai korszerűsítése Csengődön” című,
* Csengődi Napközi Otthonos Óvoda bővítésével összefüggő,
* TOP-1.4.1-16-BK1-2017-00007. azonosítószámú „Mini bölcsőde építése Csengődön” című, valamint a
* TOP-3.2.2-15-BK1-2016-00003 azonosítószámú, „Biomassza alapú fűtési rendszer kiépítése Csengőd községben” című pályázatokhoz kapcsolódó közbeszerzési eljárásokat.

Csengőd Község Önkormányzatának 1826848579 projektazonosítójú, „Csengőd-Csengőd-Kullér földút stabilizációja” című pályázatát 2018. március 26. napján támogatásra alkalmasnak minősítették.

Az építési beruházás értéke eléri a 80 435 162.- Ft-ot. Az építési beruházás vonatkozásában a Magyarország 2018. évi központi költségvetéséről szóló 2017. évi C. törvény 71.§ (1) bekezdésének b) pontja alapján közbeszerzési eljárást kell lefolytatni.

Az előterjesztés tartalmazza a közbeszerzési eljárás megkezdésének időpontjának aktualizálását.

A Kbt. 42.§ (3) bekezdése szerint a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. **Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.**

A fentiek alapján javaslom, hogy a Képviselő-testület a 2018. évi közbeszerzési tervet a határozat-javaslatban foglaltaknak megfelelően hagyja jóvá.

**C s e n g ő d, 2018. október 26.**

**Lajter Ferenc sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. a közbeszerzésekről szóló 2015. évi CXLIII. törvény 42.§ (1) bekezdésében foglaltak alapján az Önkormányzatnak, mint ajánlatkérőnek a 2018. évben lefolytatandó közbeszerzési eljárások tervét a melléklet szerint hagyja jóvá.
2. megbízza a Polgármestert, hogy az esetleges közbeszerzéssel érintett fejlesztéseket, beruházásokat kísérje figyelemmel és annak felelően a módosított közbeszerzési tervre vonatkozó előterjesztést nyújtsa be.

**Felelős:** polgármester

**Határidő:** folyamatos

**Melléklet a /2018. (X.30.) Kt. határozathoz**

**2018. ÉVI ÉVES KÖZBESZERZÉSI TERV**

**Ajánlatkérő megnevezése: Csengőd Község Önkormányzata**

|  |  |  |  |  |  |
| --- | --- | --- | --- | --- | --- |
| **Sorszám** | **Tervezett közbeszerzés tárgya** | **Típusa** | **Irányadó eljárás rend** | **Tervezett eljárás típusa** | **Eljárás tervezett megindítása** |
| 1. | „A szociális étkeztetés, valamint a család-és gyermekjóléti szolgálat infrastrukturális fejlesztése Csengődön” című pályázathoz kapcsolódó közbeszerzés | építési beruházás | nemzeti | nyílt (Kbt. 115.§ (1) ) | 2018. december |
| 2. | „Önkormányzati épületek energetikai korszerűsítése Csengődön” című pályázathoz kapcsolódó közbeszerzés | építési beruházás | nemzeti | nyílt (Kbt. 115.§ (1) ) | 2018. február |
| 3. | Csengődi Napközi Otthonos Óvoda bővítésével összefüggő | építési beruházás | nemzeti | nyílt (Kbt. 115.§ (1) ) | 2018. július |
| 4. | Mini bölcsőde építése Csengődön” című pályázathoz kapcsolódó közbeszerzés | építési beruházás | nemzeti | nyílt (Kbt. 115.§ (1) ) | 2018. december |
| 5. | Csengőd-Csengőd-Kullér földút stabilizációja” című pályázat | építési beruházás | nemzeti | nyílt (Kbt. 115.§ (1) ) | 2018. november |